Държавен вестник, бр. 26, 2019 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  26
∆Ln – корекцията, отчитаща разликата в ни­
вото на излъчения при паркиране шум от раз­
лични моторни превозни средства: паркинг за 
леки коли – ∆Ln = 0 dB(А); паркинг за товарни 
коли – ∆Ln = 10 dB(А); паркинг за мотоцикле­
ти – ∆Ln = 5 dB(А).
5. При проектиране на нови производства из­
ходното ниво на шум се определя чрез измерване 
в сравними съществуващи такива. Когато са из­
вестни изходните нива на шум на съоръженията, 
които ще се монтират, нивото на звукова мощност, 
преминаващо през ограждащата конструкция на 
сградата, се определя по реда на Наредба № 4 от 
2006 г. за ограничаване на вредния шум чрез шу­
моизолиране на сградите при тяхното проектиране 
и за правилата и нормите при изпълнението на 
строежите по отношение на шума, излъчван по 
време на строителството (ДВ, бр. 6 от 2007 г.). 
Когато не е известен видът на съоръженията, ко­
ито ще се монтират, при проектиране на защитни 
мерки за изходна стойност за деня и за нощта 
се приема ниво на звукова мощност 65 dB(А) за 
единица повърхност.“
Заключителна разпоредба
§ 11. Приложение № 3 към чл. 6, ал. 1 се 
обнародва като притурка само на интернет 
страницата на „Държавен вестник“ към броя 
на вестника, в който се обнародва наредбата, 
и се публикува на официалната страница на 
Министерството на здравеопазването и на 
Министерството на околната среда и водите.
Министър на здравеопазването:
Кирил Ананиев
Министър на околната среда и водите:
Нено Димов
2043
МИНИСТЕРСТВО 
НА ЕНЕРГЕТИКАТА
МИНИСТЕРСТВО
 НА РЕГИОНАЛНОТО РАЗВИТИЕ
И БЛАГОУСТРОЙСТВОТО
НАРЕДБА № Е-РД-04-1
от 14 март 2019 г.
за условията и реда за извършване на проверка 
за енергийна ефективност на отоплителните 
инсталации с водогрейни котли по чл. 50, ал. 1 
и на климатичните инсталации по чл. 51, 
ал. 1, условията и реда за изготвянето на 
оценка на енергийните спестявания, както и 
условията и реда за създаване, поддържане и 
ползване на базата данни по чл. 52 от Закона 
за енергийната ефективност
Г л а в а  п ъ р в а 
ОБЩИ ПОЛОЖЕНИЯ
Чл. 1. С тази наредба се определят: 
1. условията и редът за извършване на 
проверка за енергийна ефективност на отоп­
лителните инсталации с водогрейни котли 
в сгради;
2. условията и редът за извършване на про­
верка за енергийна ефективност на климатични 
инсталации в сгради;
3. условията и редът за изготвянето на оценка 
на енергийните спестявания;
4. съдържанието на проверката за енергий­
ната ефективност на отоплителните инсталации 
с водогрейни котли и климатични инсталации 
в сгради и редът за документирането;
5. условията и редът за създаване, поддържане 
и ползване на база данни по чл. 52 от Закона 
за енергийната ефективност (ЗЕЕ).
Чл. 2. Проверката за енергийна ефективност 
на отоплителните инсталации с водогрейни 
котли и климатични инсталации в сгради има 
за цел да установи нивото на ефективност при 
тяхната експлоатация и да идентифицира мерки 
за нейното повишаване. 
Чл. 3. Проверката за енергийна ефективност 
на водогрейни котли и климатични инсталации 
се извършва от лица по чл. 43, ал. 1 и 2 и/или 
чл. 59, ал. 1 от ЗЕЕ. 
Г л а в а  в т о р а 
ПРОВЕРКА ЗА ЕНЕРГИЙНА ЕФЕКТИВНОСТ 
НА ОТОПЛИТЕЛНИ ИНСТАЛАЦИИ С ВО­
ДОГРЕЙНИ КОТЛИ
Раздел I 
Условия и задачи на проверката 
Чл. 4. На проверка за енергийна ефективност 
подлежат всички отоплителни инсталации с 
водогрейни котли в сгради с полезна номинална 
мощност за отопление на помещения над 20 kW.
Чл. 5. Основните задачи на проверката за 
енергийна ефективност на отоплителни инста­
лации с водогрейни котли са: 
1. оценяване съответствието на съществу­
ващата настройка, експлоатация и поддръжка 
на котела с изискванията на производителя;
2. оценяване на действителните енергийни 
характеристики на котела;
3. изготвяне на препоръки за възможни 
подобрения на енергийните характеристики 
на котела за намаляване на потреблението на 
използваните енергийни ресурси и емисиите 
въглероден диоксид;
4. осигуряване на информация за съставяне 
и поддържане на база данни за състоянието на 
отоплителни инсталации с водогрейни котли 
в сгради с полезна номинална мощност за 
отопление на помещения над 20 kW. 
Раздел II
Съдържание на проверката за енергийна 
ефективност на отоплителни инсталации с 
водогрейни котли
Чл. 6. (1) Проверката за енергийна ефектив­
ност на отоплителни инсталации с водогрейни 
котли включва изпълнението на следните 
основни дейности: 
1. идентификация на отоплителната инста­
лация и котела;